**Scrisoare către profesorii de fizică**

 Stimată colegă, stimate coleg,

Este sigur că ai observat nivelul scăzul la care a ajuns predarea fizicii în țara noastră, din foarte multe motive. Efectele negative asupra studierii științelor în general, asupra pregătirii pentru viața pofesională și economică sunt puternice. Apatia ta și a colegilor a început să devină rutină, satisfcacțiile profesionale se estompează. Ce-i de făcut?

 În mai toate statele dezvoltate aceste probleme nu există: acolo s-a apelat la modelul integrat de predare – învățare bazat pe investigație, pentru matematică și științele exacte (IBL – Inquiry Based Learning).

 Și la noi, de trei ani un grup de entuziaști au adoptat acest model și rezultatele au început să se vadă. Am elaborat un ghid pentru profesori și elemente de sprijin nemijlocit care să te ajute să abordezi predarea fizicii cu plăcere, să fii respectat de colegi și elevi, să faci din fizică materia cea mai îndrăgită de elevi.

 Vrei să afli ce metode să utilizezi și să le aplici la clasă? Vrei ca ele să constituie substanța discuțiilor la întâlnirile metodice? Vino să vezi!

 Ai curaj să scrii cu puterile tale o secvență de lecție? Vrei să o încecri? Dacă îți place poți să o și filmezi! Dacă e bună, o putem posta pe pagini de web a Societății Române de Fizică – entitate implicată total în sprijinirea demersului nostru.

 Ai o idee de experiment cu mijloace la îndemână și nu prea știi cum să îl realizezi? Spune și vom colabora! Poți intra în cercul autorilor de experimente memorabile și arătate lumii întregi!

 Ai impresia că unii elevi se cam plictisesc la ore? Putem aborda împreună teme dedicate care să rezolve aceaste situații!

 Ai nelămuriri, nedumeriri sau din contră sugestii, soluții? Platforma de comunicare a SRF îți stă la dispoziție!

 Spre marea bucurie a profesorilor interesați, Societatea Română de Fizică a preluat acest proiect cu intenția declarată de a-l sprijini, coordona și controla din punct de vedere calitativ. S-au elaborat modele de lecții pentru toate clasele, abordate prin metodele propuse. Ele constituie un suport suplimentar adresat celor care vor să aplice aceste metode. În afară de ghidul metodologic, au fost realizate o serie de materiale suport pentru aplicarea acestuia: experimente cu materiale la îndemână, sarcini de lucru pentru elevi foarte buni, un material despre managementul clasei, itemi pentru evaluarea sumativă, fișe de lucru. Toate aceste materiale sunt încărcate pe platforma proiectului. De asemenea, cu sprijinul Universității de Vest din Timișoara, a fost creat un site unde sunt încărcate experimente filmate: <http://experimentarium.physics.uvt.ro/>

 Această abordare este deja utilizată de profesorii din câteva județe. Intenția este ca metodele active în predarea fizicii în formele propuse să fie generalizate la nivelul întregii țări.

Programul de formare ***Metode eficiente de învățare a fizicii*** a fost acreditat de către MEN prin OM nr. 3365/29.04.2014. Furnizorul cursului este Facultatea de Fizică a Universității din București. Cursul are o durată de 60 de ore (3 zile de formare față în față, formare la distanță și o zi de evaluare). Mai multe detalii puteti găsi pe site-ul proiectului: <http://www.srfizica.ro/rpfip/index.php> .

 Se intenționează să se realizeze foarte curând unele seturi de teme adresate elevilor mai performanți, iar filmele didactice și alte elemente suport vor fi perfecționate încât să devină alternative educaționale eficiente.

 Rugăm persoanele interesate (inspectori școlari, profesori cu experiență sau cu dorință manifestă de perfecționare etc.) din județele în care aceste cursuri de formare încă nu au demarat să își manifeste interesul prin trimiterea unei **scrisori de intenție** și a unui **CV** persoanelor enumerate în tabelul de mai jos:

|  |  |  |  |
| --- | --- | --- | --- |
| **Județul nou în care se va organiza cursul de formare** | **Din ce județe vor participa profesori la cursul organizat** | **Județul de care aparține formatorul** | **Date de contact formator** |
| CJ | CJ + MS, AB | Daniel Lazăr, inspector fizică ISJ HD | lazardanini@yahoo.com  |
| DJ | DJ + VL, OT |  Simona Stoia (TM) | sstoia11@yahoo.com |
| BV | BV + CV, SB, AG | Emilia Ștefan (CV) | omemist@yahoo.com |
| IS | BC, VS | Cristian Secară, inspector fizică ISJ NȚ | cristiancsc@yahoo.com |
| B | B | Ion Băraru (CT) | ionbararu@yahoo.com |
| B | B + GR, TR, DB | Ion Băraru (CT) | ionbararu@yahoo.com |
| CS | CS + MH, GJ | Simona Stoia (TM) | sstoia11@yahoo.com |
| BH | BH + SM, SJ | Stelian Ionuțiu (AR) | istelian@gmail.com |
| SV | SV + MM, HR | Daiana Bălan, inspector fizică ISJ BN | bdaianac@yahoo.com |
| IL | IL + CL, BZ, PH | Daniela Țepeș (CT) | daniela.tepes.impact@gmail.com |
| GL | GL + BR, VN, TL | Cristina Anghel (CT) | cristanghel@yahoo.com |

 Ne exprimăm convingerea că implicarea SRF în această activitate va oferi un suport științific și prestigiul corespunzător acestei activități de sprijinire a progresului educațional în predarea fizicii, iar profesorii vor fi motivați să întărească prin participarea lor comunitatea fizicienilor în ansamblul ei. Efectele acestei abordări vor fi foarte vizibile în mediul educațional și economic